**TERMENI DE REFERINȚĂ**

**Titlul poziției:** Intern Justiție și Drepturile Omului

**Secțiune / Proiect / Program:** Programul de Dezvoltare al Națiunilor Unite in Moldova, Chișinău, Republica Moldova(PNUD Moldova)

**Sectiunea / Unitate:** Justiție și Drepturile Omului

**Raportează la:** Coordonatorul Programului de Stagii pentru persoane din grupuri subreprezentate Alexandru Cocîrță, Analist Programe Justiția și Drepturile Omului, PNUD Moldova

**Durata stagiului și perioada stagiului:** 1 iulie – 31 octombrie 2019 (part-time), cu posibilitate de prelungire până la 31 decembrie 2019

**Volumul de muncă săptămânal**: până la 15 ore pe săptămână, cu aranjamente flexibile

**Context**

În pofida implementării activităților de îmbunătățire a situației în domeniul respectării și protecției drepturilor omului și a accesului la justiție, una dintre problemele cheie rămâne lipsa de progres și coerență în implementarea reformelor legate de statul de drept, independența justiției și respectarea drepturilor omului. Progresul lent în reforma sectorului justiției se reflectă și în nivelul scăzut al încrederii cetățenilor în instituțiile de justiție și a determinat suspendarea suportului bugetar în sectorul justiției din partea Uniunii Europene (faza 2 - 28 de milioane de euro).

În pofida implementării reformelor, cetățenii nu au simțit prea multe progrese la nivel local, iar mecanismele coerente de coordonare între instituțiile de aplicare a legii, securității și justiției pentru o administrare mai eficace/eficientă a justiției, par să lipsească atât la nivel național, cât și la nivel local. Bărbații și femeile, în special din grupurile marginalizate sau minoritare, nu sunt în măsură să-și revendice drepturile și să aibă acces justiție într-un mod efectiv.

În plus, negocierile privind soluționarea conflictului dintre cele două maluri ale râului Nistru au înregistrat progrese foarte limitate, ca rezultat al măsurilor de consolidare a încrederii, susținute de partenerii internaționali. Insuficiența percepută a guvernării, lipsa unei prestări eficiente și echitabile a serviciilor justiției, însoțită de încrederea scăzută în instituțiile guvernamentale, consolidează o cultură a pasivității civice, în timp ce nivelurile scăzute ale coeziunii sociale hrănesc diviziuni societale profunde și inegalități pe linii etnice și lingvistice. Eforturile de implementare a Obiectivului de Dezvoltare Durabilă (ODD) 16 către o societate pașnică, dreaptă și favorabilă incluziunii sunt, prin urmare, cruciale în contextul moldovenesc.

Instituțiile medico-legale sunt o parte indispensabilă a sistemului judiciar, astfel incât acestea oferă avizul experților asupra probelor ce țin de cazurile penale și civile. PNUD are o experiență bogată de colaborare cu cele trei instituții medico-legale naționale începând cu anul 2011, atingând rezultate pozitive și durabile, ceea ce demonstrează avantajul comparativ al PNUD pentru continuarea progresului reformei în acest domeniu. În cadrul asistenței pentru dezvoltare oferite de PNUD pentru cele trei instituții medico-legale, toți actorii și-au demonstrat angajamentul de a face o schimbare și o stăpânire puternică asupra rezultatelor obținute. Instituțiile și-au identificat viitoarele necesități de refrome și sunt gata să le pună în aplicare, însă au nevoie de asistență externă, iar PNUD a primit numeroase cereri de asistență din partea acestora. Asistența dată este în concordanță cu obiectivele PNUD, exprimate în UNDAF și Documentul Programului de țară PNUD 2018-2022, care se axează pe avansarea Agendei globale 2030 care urmărește "a nu lăsa pe nimeni în urmă". Instituțiile au un rol esențial în asigurarea unui proces echitabil, inclusiv în cazurile de crime violente pentru cei care aparțin grupurilor vulnerabile și / sau marginalizate și au nevoie de asistență pentru a răspunde provocărilor la nivel sistemic.

Experiența din trecut și interacțiunea actuală cu cele trei instituții medico-legale demonstrează că există o voință reală din partea conducerii instituțiilor și un interes incontestabil în numele personalului pentru a dezvolta în continuare instrumentele instituționale, precum și cunoștințele și capacitățile de respectare a normeor și standardelor aplicate în instituțiile de la egal la egal din statele UE.

O altă provocare este legată de absența sistemului modern de management al cazurilor electronice. Există o lipsă de uniformitate în cadrul instituțiilor criminalistice în procesele de expertiză judiciară și investigații criminalistice, deoarece fiecare instituție are propriul sistem de evidență. O serie de instituții din sectorul justiției, cum ar fi sistemul judiciar, serviciul de urmărire penală și sistemul de asistență juridică, au introdus deja sisteme electronice în operațiunile lor, inclusiv cu sprijinul PNUD. Elaborarea Sistemului de gestionare a cazurilor judiciare pentru cele trei instituții medico-legale, va depăși un decalaj critic și va permite integrarea investigațiilor criminalistice izolate și necoordonate în procesele coordonate consecvente, armonizarea tuturor investigațiilor criminalistice efectuate de diferite instituții, permite transmiterea rapoartelor medico-legale cu alți actori relevanți din sectorul justiției în mod electronic și va asigura interoperabilitatea cu alte sisteme electronice, consolidând integritatea și accelerând executarea justiției în cazurile penale și civile.

**Responsabilități de bază:**

1. Suport oferit echipei PNUD în domeniul Justiției și Drepturilor Omului în implementarea efectivă și eficientă a activității PNUD Moldova în domeniul integrării inovațiilor pentru îmbunătățirea accesului la justiție în Moldova;
2. Contribuția în elaborarea documentelor-cheie în domeniul accesului la justiție;
3. Asistarea lansării proiectului PNUD "Acces la justiție" în ceea ce privește organizarea evenimentelor relevante, cercetării și analizei datelor;
4. Traducerea și / sau editarea textelor în limbile română / rusă și/sau engleză;
5. Îndeplinirea altor sarcini în scopul îmbunătățirii proiectelor în domeniul accesului la justiție.

**Prioritățile de dezvoltare pentru stagiar:**

Stagiul de succes poate fi obținut prin următoarele:

• Conlucrarea eficientă cu coordonatorul, crearea rețelelor de comunicare, crearea reputației profesionale și obținerea experienței de muncă relevante;

• Familiarizarea cu valorile, principiile, prioritățile organizaționale ale ONU în Moldova, inclusiv cu Obiectivele de Dezvoltare Durabilă și Strategia Națională de Dezvoltare "Moldova 2030". În mod special: Obiectivul 16: “Promovarea societăților echitabile, pașnice și favorabile incluziunii”;

• Să cunoască cultura muncii, ariile și metodele de lucru ale unei organizații interguvernamentale în baza exemplului PNUD Moldova;

• Învățarea despre mecanismele ONU privind protecția drepturilor omului, în special în ceea ce privește grupurile vulnerabile cheie și aplicabilitatea acestora în Moldova, valoarea diversității pentru societate;

• Consolidarea competențelor în cercetare, analiză, elaborare de documente;

• Consolidarea competențelor lingvistice în limbile engleză, română și rusă.

**Criterii de eligibilitate**

• Studii secundare complete (studii universitare finalizate, în special în domeniul dreptului, al limbilor străine, al relațiilor internaționale, al administrației publice sau al altor domenii conexe, este un avantaj, dar nu este o cerință obligatorie).

**Calificări / aptitudini și competențe:**

1. Angajamentul dovedit față de valorile de bază ale Națiunilor Unite; în special, respectul față de diferențele de cultură, gen, religie, etnie, naționalitate, limbă, vârstă, statut HIV, dizabilitate, orientare sexuală, sau alt statut;
2. Abilitatea de a traduce texte juridice complexe din limba română în engleză;
3. Înțelegerea generală a sistemului juridic și judiciar al Republicii Moldova este un avantaj;
4. Experiența voluntară și / sau de lucru în ONG-uri reprezintă un avantaj, dar NU este o cerință obligatorie;
5. Bune abilități de comunicare orală și scrisă;
6. Confortabil în vorbirea și interacțiunea cu ceilalți;
7. Alte competențe de bază: abilități de comunicare, abilități analitice pronunțate, entuziasm, focusarea la rezultat, abilitatea de a lucra la calculator, folosind Word, internet browser și e-mail;
8. **Calități personale:** responsabilitate, creativitate, flexibilitate, punctualitate;
9. **Limbi:** Cunoașterea fluentă a limbilor română și rusă, oral și scris. Cunoașterea limbii engleze este un avantaj. Cunoașterea unei sau mai multor limbi relevante pentru Moldova, inclusiv, bulgară, găgăuză, romani, ucraineană sau a limbajului semnelor, va fi considerat un avantaj.

**Cine poate aplica la stagiu?**

Această poziție de stagiu reprezintă o oportunitate specială temporară neremunerată și intenționează să suplinească sub-reprezentarea în PNUD Moldova în primul rând a persoanelor din următoarele grupuri: persoane cu dizabilități, minorități etnice, în special găgăuzi, bulgari, romi, evrei, persoane de descendență africană, persoane care trăiesc cu HIV, minorități religioase, în special femei musulmane, LGBTI.

**Condițiile de muncă și actele necesare**

Candidații interesați trebuie să prezinte următorul pachet de documente:

1. CV;
2. Scrisoare de intenție;
3. 1-2 scrisori de recomandare (de la reprezentant al ONG, supervizor, profesor, coleg(ă) sau orice altă persoană care poate descrie competențele);
4. Informații privind posibilele necesități speciale ale persoanei, cum ar fi adaptarea rezonabilă la locul de muncă sau orice alte nevoi specifice.

***Notă:*** *Stagiarul va avea un loc de muncă complet echipat.*